Държавен вестник, бр. 33, 2021 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  33
Изменения на Анекса към Протокола от 
1978 г., отнасящ се до Международната кон­
венция за предотвратяване на замърсяването 
от кораби, 1973 г.
(Ревизиран Анекс III към MARPOL 73/78)
(Приети с Резолюция MEPC.156(55) на Ко­
митета по опазване на морската среда на 
Международната морска организация на 
13 октомври 2006 г. В сила за Република 
България от 1 януари 2010 г.)
Комитетът по опазване на морската среда,
Като припомня член 38, буква а) от Конвен­
цията за Международната морска организация 
относно функциите на Комитета по опазване 
на морската среда (Комитета), възложени му с 
международни конвенции за предотвратяване 
и контрол на замърсяването на морето,
Като отбелязва член 16 от Международ­
ната конвенция за предотвратяване на за­
мърсяването от кораби от 1973 г. (наричана 
по-долу „Конвенцията от 1973 г.“) и член VI 
от Протокола от 1978 г., отнасящ се до Меж­
дународната конвенция за предотвратяване на 
замърсяването от кораби от 1973 г. (наричан 
по-долу „Протоколът от 1978 г.“), които за­
едно определят процедурата за изменение на 
Протокола от 1978 г. и възлагат на съответния 
орган на Организацията функцията да раз­
глежда и приема изменения на Конвенцията 
от 1973 г., както е изменена с Протокола от 
1978 г. (MARPOL 73/78),
Като припомня освен това, че на своята 
петдесет и четвърта сесия е одобрил предложе­
нието на подкомитета DSC относно времевата 
рамка до влизането в сила на ревизирания 
Анекс III към MARPOL, за да съвпадне то 
с влизането в сила на изменение 34-08 на 
Международния кодекс за превоз на опасни 
товари по море (IMDG),
Като взе предвид предложените изменения 
на Анекс III към MARPOL 73/78 (ревизирания 
Анекс III),
1. Приема, в съответствие с член 16, па­
раграф 2, буква d) от Конвенцията от 1973 г., 
измененията на Анекс III към MARPOL 73/78, 
чийто текст се съдържа в приложението към 
настоящата резолюция;
2. Установява, в съответствие с член 16, 
параграф 2, буква f), подточка iii) от Конвен­
цията от 1973 г., че измененията се считат за 
приети на 1 юли 2009 г., освен ако преди тази 
дата не по-малко от една трета от Страните 
или Страните, чиито комбинирани търговски 
флоти съставляват не по-малко от 50 % от 
брутния тонаж на световния търговски флот, 
не са уведомили Организацията за възраже­
нията си по измененията;
3. Приканва Страните да отбележат, че в 
съответствие с член 16, параграф 2, буква g), 
подточка ii) от Конвенцията от 1973 г. посо­
чените изменения влизат в сила на 1 януари 
2010 г. след приемането им в съответствие с 
параграф 2 по-горе;
4. Отправя искане към генералния секре­
тар, в съответствие с член 16, параграф 2, буква 
е) от Конвенцията от 1973 г., да предаде на 
всички Страни по MARPOL 73/78 заверени 
копия от настоящата резолюция и текста на 
измененията, съдържащи се в приложението; и
5. В допълнение отправя искане към ге­
нералния секретар да предаде на членовете 
на Организацията, които не са Страни по 
MARPOL 73/78, копия от настоящата резо­
люция и приложението към нея.
ПРИЛОЖЕНИЕ
(Ревизиран Анекс III към MARPOL 73/78)
Текстът на Анекс III към MARPOL се 
заменя със следното:
„ПРАВИЛА ЗА ПРЕДОТВРАТЯВАНЕ НА 
ЗАМЪРСЯВАНЕТО С ВРЕДНИ ВЕЩЕСТВА, 
ПРЕВОЗВАНИ ПО МОРЕ В ОПАКОВАН ВИД
Правило 1
Приложение
1 Освен ако изрично не е предвидено дру­
го, правилата на този Анекс се прилагат 
за всички кораби, превозващи вредни 
вещества в опакован вид.
.1 За целите на този Анекс „вредни ве­
щества“ са веществата, които са иден­
тифицирани като морски замърсители 
в Международния кодекс за превоз на 
опасни товари по море (Кодекс IMDG) 
или които отговарят на критериите в 
приложението към този Анекс.
.2 За целите на този Анекс „опакован вид“ 
означава форми на опаковка за вредни 
вещества, определен в Кодекса IMDG.
2 Превозването на вредни вещества е забра­
нено, освен при спазване на разпоредбите 
на този Анекс.
3 В допълнение към разпоредбите на този 
Анекс правителството на всяка Страна 
по Конвенцията издава или възлага 
издаването на подробни изисквания за 
опаковането, маркирането, етикетиране­
то, документацията, складирането, коли­
чествените ограничения и изключенията 
с оглед предотвратяване или свеждане до 
минимум на замърсяването на морската 
среда с вредни вещества.
4 За целите на този Анекс празните опаков­
ки, които преди това са били използвани 
за превоз на вредни вещества, сами по 
себе си се третират като вредни вещества, 
освен ако не са били взети подходящи 
предпазни мерки, за да се гарантира, 
че те не съдържат остатъци, опасни за 
морската среда.
5 Изискванията на този Анекс не се при­
лагат към корабните складове и за обо­
рудването на кораба.